CELEX: 62008CA0522
Language: hu
Date: 2010-03-11 00:00:00
Title: C-522/08. sz. ügy: A Bíróság (harmadik tanács) 2010. március 11-i ítélete (a Naczelny Sąd Administracyjny (Lengyelország) előzetes döntéshozatal iránti kérelme) — Telekomunikacja Polska SA w Warszawie kontra Prezes Urzędu Komunikacji Elektronicznej (Elektronikus hírközlés — Távközlési szolgáltatások — 2002/21/EK irányelv — 2002/22/EK irányelv — Szolgáltatások nyújtásáról szóló szerződés megkötésének valamely másik szolgáltatásról szóló szerződés megkötéséhez való kapcsolása — Tilalom — Szélessávú internet)

1.5.2010   
            
            
               HU
            
            
               Az Európai Unió Hivatalos Lapja
            
            
               C 113/12
            
         A Bíróság (harmadik tanács) 2010. március 11-i ítélete (a Naczelny Sąd Administracyjny (Lengyelország) előzetes döntéshozatal iránti kérelme) — Telekomunikacja Polska SA w Warszawie kontra Prezes Urzędu Komunikacji Elektronicznej
   (C-522/08. sz. ügy) (1)
   
   (Elektronikus hírközlés - Távközlési szolgáltatások - 2002/21/EK irányelv - 2002/22/EK irányelv - Szolgáltatások nyújtásáról szóló szerződés megkötésének valamely másik szolgáltatásról szóló szerződés megkötéséhez való kapcsolása - Tilalom - Szélessávú internet)
   2010/C 113/16
   Az eljárás nyelve: lengyel
   
      A kérdést előterjesztő bíróság
   
   Naczelny Sąd Administracyjny
   
      Az alapeljárás felei
   
   
      Felperes: Telekomunikacja Polska S.A. w. Warszawie
   
      Alperes: Prezes Urzędu Komunikacji Elektronicznej
   
      Tárgy
   
   Előzetes döntéshozatal iránti kérelem — Naczelny Sąd Administracyjny — A Szerződés 95. cikke, valamint az elektronikus hírközlő hálózatokhoz és kapcsolódó eszközökhöz való hozzáférésről, valamint azok összekapcsolásáról szóló, 2002. március 7-i 2002/19/EK európai parlamenti és tanácsi irányelv (hozzáférési irányelv) (HL L 108., 7. o.; magyar nyelvű különkiadás 13. fejezet, 29. kötet, 323. o.) (13) preambulumbekezdése, valamint 5. és 8. cikke, az elektronikus hírközlő hálózatok és az elektronikus hírközlési szolgáltatások engedélyezéséről szóló, 2002. március 7-i 2002/20/EK európai parlamenti és tanácsi irányelv (HL L 108., 21. o.; magyar nyelvű különkiadás 13. fejezet, 29. kötet, 337. o.) rendelkezései, az elektronikus hírközlő hálózatok és elektronikus hírközlési szolgáltatások közös keretszabályozásáról szóló, 2002. március 7-i 2002/21/EK európai parlamenti és tanácsi irányelv (keretirányelv) (HL L 108., 33. o.; magyar nyelvű különkiadás 13. fejezet, 29. kötet, 349. o.) (1) és (28) preambulumbekezdése, 1. cikkének (3) bekezdése, valamint 3., 7., 8., 14., 15., 16. és 19. cikke, valamint az egyetemes szolgáltatásról, valamint az elektronikus hírközlő hálózatokhoz és elektronikus hírközlési szolgáltatásokhoz kapcsolódó felhasználói jogokról szóló, 2002. március 7-i 2002/22/EK európai parlamenti és tanácsi irányelv (egyetemes szolgáltatási irányelv) (HL L 108., 51. o.; magyar nyelvű különkiadás 13. fejezet, 29. kötet, 367. o.) (26) preambulumbekezdése, valamint 16. és 17. cikke értelmezése — Nemzeti szabályozás, amely valamennyi hírközlési szolgáltató számára megtiltja, hogy a szolgáltatások nyújtásáról szóló szerződés megkötését valamely másik szolgáltatás igénybevételéhez kapcsolják — A szélessávú internet-hozzáférést biztosító szolgáltatás nyújtásáról szóló szerződés megkötésének valamely telefonszolgáltatásra irányuló szerződés megkötésétől történő függővé tétele
   
      Rendelkező rész
   
   Az elektronikus hírközlő hálózatok és elektronikus hírközlési szolgáltatások közös keretszabályozásáról (Keretirányelv) szóló, 2002. március 7-i 2002/21/EK európai parlamenti és tanácsi irányelvet és az egyetemes szolgáltatásról, valamint az elektronikus hírközlő hálózatokhoz és elektronikus hírközlési szolgáltatásokhoz kapcsolódó felhasználói jogokról (Egyetemes szolgáltatási irányelv) szóló, 2002. március 7-i 2002/22/EK európai parlamenti és tanácsi irányelvet úgy kell értelmezni, hogy azokkal nem ellentétes az olyan nemzeti szabályozás, mint a távközlésről szóló 2004. július 16-i törvény (ustawa — Prawo telekomunikacyjne) 57. cikke (1) bekezdésének 1. pontja az alapügy tényállásának megvalósulásakor hatályos változatában, amely megtiltja, hogy a szolgáltatások nyújtásáról szóló szerződésnek a végfelhasználó általi megkötését valamely másik szolgáltatás igénybevételéről szóló szerződés megkötéséhez kapcsolják.
   A belső piacon az üzleti vállalkozások fogyasztókkal szemben folytatott tisztességtelen kereskedelmi gyakorlatairól, valamint a 84/450/EGK tanácsi irányelv, a 97/7/EK, a 98/27/EK és a 2002/65/EK európai parlamenti és tanácsi irányelv, valamint a 2006/2004/EK európai parlamenti és tanácsi rendelet módosításáról szóló, 2005. május 11-i 2005/29/EK európai parlamenti és tanácsi irányelvet („Irányelv a tisztességtelen kereskedelmi gyakorlatokról”) azonban úgy kell értelmezni, hogy azzal ellentétes az olyan nemzeti szabályozás, amely egyes kivételektől eltekintve az adott ügy különleges körülményeinek a figyelembe vétele nélkül tilt az eladó által a fogyasztónak tett mindenfajta kapcsolt ajánlatot.
   
      (1)  HL C 69., 2009.3.21.